Kort efter midnat opdagede skrothandler Carsten Henriksen, Hals Metalsmelteri, at der igen var tyve på spil i virksomheden. Det var fjerde gang på to måneder. Han fik fat på sin formand, Ole Martinsen, og sammen besluttede de at afsløre tyvene. En polsk indregistreret lastvogn holdt på pladsen og tre mænd var næsten færdige med at laste tyvekosterne. Henriksen og Martinsen fulgte efter lastbilen - og alarmerede samtidig politiet. De to mænd forsøgte selv at stoppe lastvognen, men uden held. En hundepatrulje fra Nordjyllands Politi var i mellemtiden nået frem og fik standset bilen og anholdt de tre polakker uden dramatik. Mød Henriksen og Martinsen i TV2/Nord i aften.

Opsummering:
Forsøgte at stoppe lastbil med tyvekoster. Politiets hundepatrulje fik anholdt tre polakker